H "Λίμνη των Κύκνων" στη Λάρισα
H "Λίμνη των Κύκνων", θα παρουσιαστεί στη Λάρισα την Πέμπτη 7 Νοεμβρίου και ώρα 8.00 μ.μ. στο Πολιτιστικό Αθλητικό Κέντρο Νεάπολης. Η διάσημη και διαχρονική ιστορία αγάπης με την αξεπέραστη μουσική του Πιότρ Ίλιτς Τσαϊκόφσκι, ήταν η πρώτη σύνθεση για μπαλέτο του μεγάλου συνθέτη. Η τρυφερή ιστορία του πρίγκιπα Ζίγκφριντ και της πριγκίπισσας Οντέτ είναι σημείο αναφοράς στο παγκόσμιο κεφάλαιο της ερωτικής θεματολογίας. Ενσαρκώνει όσο κανένα άλλο όλη τη γκάμα των ανθρώπινων συναισθημάτων, από την ελπίδα μέχρι την απόγνωση, από τον τρόμο μέχρι την τρυφερότητα, από τη μελαγχολία μέχρι την έκσταση.
Η "Λίμνη των Κύκνων" που θα παρουσιαστεί με την κλασική χορογραφία των Πετιπά-Ιβάνοφ με την αναθεωρητική ματιά του Αλεξάντρ Γκόρσκι στην αναβίωση που υπογράφει ο Βατσεσλάβ Γκορντέεφ, αποτελεί μια παράσταση-σήμα κατατεθέν των Κρατικών Μπαλέτων Μόσχας.
Public, Κούμα 6
Βιβλιοπωλείο Κλου, Μεγάλου Αλεξάνδρου 6
Βιβλιοπωλείο Καλτσάς, Αλ. Παπαναστασίου 57
Πηγή://www.larissanet.gr